CELEX: 32019D0563
Language: fi
Date: 2019-04-08 00:00:00
Title: Neuvoston päätös (EU) 2019/563, annettu 8 päivänä huhtikuuta 2019, Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutoksen 1 tekemisestä unionin puolesta

10.4.2019   
               
               
                  FI
               
               
                  Euroopan unionin virallinen lehti
               
               
                  L 99/1
               
            
         NEUVOSTON PÄÄTÖS (EU) 2019/563,
         annettu 8 päivänä huhtikuuta 2019,
         Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutoksen 1 tekemisestä unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan toisen alakohdan ja 218 artiklan 7 kohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Amerikan yhdysvaltojen ja Euroopan unionin välisen yhteistyöpöytäkirjan NAT-I-9406, jäljempänä ’yhteistyöpöytäkirja NAT-I-9406’, muutos 1 allekirjoitettiin neuvoston päätöksen (EU) 2018/538 (2) mukaisesti 13 päivänä joulukuuta 2017 sillä varauksella, että sen tekeminen saatetaan päätökseen myöhemmin.
                  
               
                     (2)
                  
                  
                     Yhteistyöpöytäkirjan NAT-I-9406 muutoksella 1 laajennetaan osapuolten välistä yhteistyötä kattamaan kaikki ilmaliikenteen hallinnan nykyaikaistamisen vaiheet, mukaan lukien käyttöönottotoimet, tavoitteena varmistaa maailmanlaajuinen yhteentoimivuus. Sillä muutetaan myös yhteistyöpöytäkirjan NAT-I-9406 rakennetta ja hallinnointia siten, että optimoidaan sen alaisuudessa tehtävien yhteistyötoimien täytäntöönpano ja hallinnointi.
                  
               
                     (3)
                  
                  
                     On tarpeen vahvistaa menettelytavat, jotka koskevat unionin osallistumista ilmaliikenteen hallinnan nykyaikaistamista, siviili-ilmailun tutkimusta ja kehittämistä sekä maailmanlaajuista yhteentoimivuutta koskevan Amerikan yhdysvaltojen ja Euroopan unionin välisen yhteistyöpöytäkirjan NAT-I-9406A, jäljempänä ’yhteistyöpöytäkirja NAT-I-9406A’, josta säädetään muutoksen 1 liitteessä ja joka korvaa yhteistyöpöytäkirjan NAT-I-9406, toimeenpanevaan hallinnointiin.
                  
               
                     (4)
                  
                  
                     Yhteistyöpöytäkirjan NAT-I-9406 muutos 1 olisi sen vuoksi hyväksyttävä unionin puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutos 1 unionin puolesta (3).
         
         
            2 artikla
            Neuvoston puheenjohtaja antaa unionin puolesta yhteistyöpöytäkirjan NAT-I-9406 muutoksessa 1 olevassa II artiklan B kohdassa määrätyn ilmoituksen osoitukseksi siitä, että unioni suostuu sitoutumaan yhteistyöpöytäkirjan NAT-I-9406 muutokseen 1 (4).
         
         
            3 artikla
            Neuvoston nimeämää erityiskomiteaa kuultuaan komissio määrittää unionin puolesta otettavan kannan yhteistyöpöytäkirjan NAT-I-9406A ja sen liitteiden yhteistyöpöytäkirjan NAT-I-9406A III artiklassa tarkoitettuun toimeenpanevaan hallinnointiin seuraavien osalta:
            
                        a)
                     
                     
                        yhteistyöpöytäkirjan NAT-I-9406A uusien liitteiden ja yhteistyöpöytäkirjan NAT-I-9406A liitteiden lisäysten hyväksyminen; ja
                     
                  
                        b)
                     
                     
                        yhteistyöpöytäkirjan NAT-I-9406A liitteisiin ja kyseisten liitteiden lisäyksiin tehtävien muutosten hyväksyminen.
                     
                  
         
            4 artikla
            Komissio voi toteuttaa aiheellisia toimia yhteistyöpöytäkirjan NAT-I-9406A III, IV, V, VII ja VIII artiklan mukaisesti, sanotun kuitenkaan rajoittamatta tämän päätöksen 3 artiklan soveltamista.
         
         
            5 artikla
            Komissio edustaa unionia yhteistyöpöytäkirjan NAT-I-9406A XI artiklan mukaisissa neuvotteluissa.
         
         
            6 artikla
            Komissio antaa neuvostolle tietoja yhteistyöpöytäkirjan NAT-I-9406A täytäntöönpanosta tarvittaessa ja vähintään kerran vuodessa.
         
         
            7 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 8 päivänä huhtikuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Hyväksyntä annettu 12. syyskuuta 2018 (ei vielä julkaistu virallisessa lehdessä).
         
            (2)  Neuvoston päätös (EU) 2018/538, annettu 7 päivänä joulukuuta 2017, Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutoksen 1 allekirjoittamisesta unionin puolesta ja sen väliaikaisesta soveltamisesta (EUVL L 90, 6.4.2018, s. 1).
         
            (3)  Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutoksen 1 teksti on julkaistu EUVL:ssä L 90, 6.4.2018, s. 3 yhdessä allekirjoittamista koskevan päätöksen kanssa.
         
            (4)  Neuvoston pääsihteeristö julkaisee yhteistyöpöytäkirjan NAT-I-9406 muutoksen 1 voimaantulopäivän Euroopan unionin virallisessa lehdessä.